કેન્દ્રીય ગૃહમંત્રી રાજનાથ સિંહ વાર્ષિક અમરનાથ યાત્રા અગાઉ બે દિવસ જમ્મુ અને કાશ્મીરની મુલાકાતે છે. ગુરુવારે તેમણે પત્રકારો સાથે વાતચીત કરતા જણાવ્યું હતું કે સગીર અને ખોટી રીતે દોરવાયેલા યુવકો સામે પથ્થરમારાના કેસો પરત ખેંચી લેવામાં આવશે. આ સાથે જ ગૃહ મંત્રીએ યુવાનોને વિનાશના પંથે નહીં ચાલવા અપીલ કરી હતી અને જણાવ્યું કે કેન્દ્ર તેમજ રાજ્ય સરકારે તેમનું ભવિષ્ય બદલવા માટે અનેક યોજનાઓ શરૂ કરી છે.